钦定古今图书集成/明伦汇编/闺媛典/第173卷 > 陈际中妻翁葵
## 钦定古今图书集成/明伦汇编/闺媛典/第173卷 > 陈际中妻翁葵

按《崇安县志》：“翁葵外五夫里陈际中妻。年十八归陈，
生二子，长甫三岁，次四月际中亡。氏恸哭治丧，日抱
二孤以娱翁姑。未几翁没，力营葬事，家日益困，深夜
篝灯勤纺绩。姑怜其劳，止之弗听。后以忧瘁目盲，逾
年复明，人谓节孝所感。子英能克家，事母尽孝。氏年
七十有六卒。嘉靖间表其门。”